Амишка кукла

Амишките кукли се вид на кукли од партали и популарна форма на американска народна уметност, која потекнува како детски играчки кај Амишите. Додека некои Амишки кукли имаат лица, повеќето од нив немаат, за да се нагласи фактот дека сите се исти во очите на Бога.  

Повеќето изработувачи на кукли од Амишите биле анонимни. Исклучок била Лизи Лап (1860 – 1932год) од округот Ланкастер, Пенсилванија, која ги продавала своите кукли под свое име. Слични кукли изработувале и членови на менонитските цркви, сродна религиозна група. 

Амишката кукла најдобро се опишува како обична кукла на која обично ѝ недостасуваат физички црти на лице и коса. Исто така, се смета дека лицето на куклата ја прави да изгледа посветовска, што не се смета за прифатливо меѓу Амишите. Сепак, не сите Амишки кукли се без лица. Облеката на Амишките кукли е слична на онаа што ја носат Амишките деца. И женските и машките кукли се вообичаени ; Амишките деца немаат многу играчки, па затоа и момчињата и девојчињата си играат со куклите. Ткаенините се сите еднобојни. Телото на куклата најчесто е направено од бела или кремаста ткаенина, како што е небелениот муслин, бидејќи материјалите што традиционално се користат за изработка на куклите се остатоци од облека направена за членовите на семејството. Лицата често се правеле од платно за масло. Полнењето традиционално било партали, но употребата на памук, или во денешно време полиестерска вата, е исто така честа појава.

Самите кукли може да се шијат рачно или со машина. Машинското шиење во заедницата на Амиши генерално се врши со употреба на машина за шиење со нога. Кај постарите кукли на Амишите, не е невообичаено да се видат неколку слоеви ткаенина на главата или телото на 1 кукла. Кога куклата ќе стане премногу валкана или истрошена, главата, како и нејзините раце и нозе, целосно се покриваат со нова ткаенина.

Античките амишки кукли направени за и користени од амишки деца се многу колекционерски и можат да се продадат за повеќе од 1000 американски долари. Сепак, постојат репродукции направени за измама, што го урива пазарот.

 Наводи 

Категорија:Ракотворби
Категорија:Кукли